Tomáš Berdych
Tomašas Berdychas (ček. Tomáš Berdych; g. 1985 m. rugsėjo 17 d.) – profesionalus Čekijos tenisininkas, olimpietis. Jis gyvena Monte Karle, Monake. Šiuo metu ATP reitinge jis užima 20 vietą. Aukščiausia jo pasiekta vieta buvo devintoji. Berdychas profesionaliu tenisininku tapo 2002 metais. Tomašas yra antras pagal reitingą čekas. Jį lenkia tik Radekas Štepanekas. Per savo karjerą Berdychas laimėjo jau 10 titulų. Geriausias jo pasirodymas buvo pergalė ATP 1000 series turnyre Paryžiuje, Prancūzijoje. Tada jis finale nugalėjo Ivaną Liubičičių.